CELEX: 62015TN0152
Language: hr
Date: 2015-03-31 00:00:00
Title: Predmet T-152/15 P: Žalba koju je 31. ožujka 2015. podnijela Europska komisija protiv presude Službeničkog suda od 22. siječnja 2015. u spojenim predmetima F-1/14 i F-48/14, Kakol protiv Komisije

8.6.2015   
            
            
               HR
            
            
               Službeni list Europske unije
            
            
               C 190/21
            
         Žalba koju je 31. ožujka 2015. podnijela Europska komisija protiv presude Službeničkog suda od 22. siječnja 2015. u spojenim predmetima F-1/14 i F-48/14, Kakol protiv Komisije
   (Predmet T-152/15 P)
   (2015/C 190/24)
   Jezik postupka: francuski
   
      Stranke
   
   
      Žalitelj: Europska komisija (zastupnici: J. Currall i G. Gattinara, agenti)
   
      Druga stranka u postupku: Danuta Kakol (Luxembourg, Luksemburg)
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine odluku Službeničkog suda od 22. siječnja 2015. u spojenim predmetima F-1/14 i F-48/14, Kakol/Komisija;
            
         
               —
            
            
               vrati predmet F-48/14 Službeničkom sudu na ponovno odlučivanje budući da je tužitelj povukao svoju tužbu u predmetu F-1/14;
            
         
               —
            
            
               o troškovima odluči naknadno.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog koji se odnosi na pogrešku koja se tiče prava jer je Službenički sud utvrdio da je uslijed „sličnih” uvjeta prihvatljivosti, odbor za odabir obvezan obrazložiti odluku da ne pozove kandidata na testiranje vezano za ocjenu drugog odbora za odabir, u drugom natječaju, u odnosu na istog kandidata.
            
         
               2.
            
            
               Drugi žalbeni razlog koji se odnosi na povredu obveze obrazlaganja jer je Službenički sud utvrdio da je državljanstvo kandidata bilo jedan od uvjeta prihvatljivosti koji je dodan drugim uvjetima, ali koji, unatoč tomu, nije takve prirode da bi predstavljao razliku između dotične dvije obavijesti o natječaju.
            
         
               3.
            
            
               Treći žalbeni razlog koji se odnosi na iskrivljavanje ključnog elementa spisa, jer je Službenički sud utvrdio da odbor za odabir nije objasnio po čemu se njegova odluka razlikuje od one prethodnog odbora za odabir, iako je Komisija jasno upotpunila to obrazloženje, kako u dopisima, tako i na raspravi.